**Likuma "Par Eiropas Savienības Kohēzijas fonda projektu vadības likuma atzīšanu par spēku zaudējušu" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā, ka ir noslēdzies Eiropas Savienības struktūrfondu un Kohēzijas fonda 2004. – 2006. gada plānošanas periods, tad, lai mazinātu normatīvismu, ir izstrādāts likumprojekts ar kuru par spēku zaudējušu plānots atzīt Eiropas Savienības Kohēzijas fonda projektu vadības likumu. Likumprojekts stāsies spēkā pēc tā pieņemšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Par Eiropas Savienības Kohēzijas fonda projektu vadības likuma atzīšanu par spēku zaudējušu” (turpmāk – Likumprojekts) izstrādāts pēc pašu iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Eiropas Savienības (turpmāk – ES) Kohēzijas fonda līdzekļu efektīvu un caurskatāmu izlietošanas kārtību, ievērojot Padomes 1994. gada 16. maija Regulā (EK) Nr. 1164/1994 par Kohēzijas fonda izveidi (turpmāk – Regula Nr. 1164/1994) noteikto, Saeima 2005. gada 8. decembrī pieņēma Eiropas Savienības Kohēzijas fonda projektu vadības likumu (turpmāk – Kohēzijas fonda vadības likums), kurš stājās spēkā 2006. gada 1. janvārī. Minētais likums nosaka par Kohēzijas fonda līdzekļiem finansēto vides infrastruktūras un transporta infrastruktūras projektu, kā arī ar to īstenošanu un vadību saistīto tehniskās palīdzības projektu sagatavošanu, apstiprināšanu, īstenošanu un uzraudzību.  Saskaņā ar *Hübner* kundzes paziņojumu Eiropas Komisijai (turpmāk – EK) “Eiropas Kopienu komisijas Kohēzijas fonda un bijušo ISPA projektu (2000.–2006.) slēgšanas pamatnostādnes”[[1]](#footnote-1), Kohēzijas fonda projektu izdevumu attiecināmības perioda un projektu īstenošanas beigu termiņš ir 2010. gada 31. decembris, kas ir pēdējais attiecināmo izdevumu rašanās datums.  Pamatojoties uz Regulas Nr. 1164/1994 II pielikuma F panta 4. punktu, Finanšu ministrija kā ES Kohēzijas fonda vadošā iestāde ir sagatavojusi un 2011. gada novembrī iesniegusi EK pēdējos noslēguma dokumentus par Kohēzijas fonda apguvi.  2011. gada novembrī ir iesniegts noslēguma ziņojums un 2015. gada 2. ceturksnī EK ir veikusi Latvijai pēdējos divus noslēguma maksājumus, tādējādi ir slēgti visi 45 Kohēzijas fonda līdzfinansētie projekti transporta un vides jomā, kuru pēcuzraudzības periods ir beidzies 2015. gada 31. decembrī[[2]](#footnote-2). Līdz ar to ES Kohēzijas fonda 2004. - 2006. gada plānošanas periods Latvijā faktiski ir noslēdzies un Kohēzijas fonda vadības likums un tam pakārtotie normatīvie akti ir atceļami.  Ņemot vērā augstāk minēto un Tieslietu ministrijas informatīvajā ziņojumā “Faktiskā situācija un risinājumi normatīvo aktu skaita samazināšanai” (Ministru kabineta (turpmāk – MK) 2018. gada 13. februāra sēdes prot. Nr.9 31.§) ietvertos ieteikumus normatīvisma turpmākai samazināšanai, ir sagatavots Likumprojekts. Zaudējot spēku Kohēzijas fonda vadības likumam zaudēs spēku arī tam pakārtotie MK noteikumi. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Likumprojekta izstrādes laikā, Finanšu ministrija kā vadošā iestāde aptaujāja starpniekinstitūcijas, aicinot izvērtēt priekšlikumu atzīt par spēku zaudējušu Kohēzijas fonda vadības likumu un attiecīgi tam pakārtotos MK noteikumus.  Starpniekinstitūcijas atbalstīja Finanšu ministrijas ierosinājumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Zaudējot spēku Kohēzijas vadības likumam spēku zaudēs:   1. MK 2006. gada 14. februāra noteikumi Nr. 120 “Noteikumi par Kohēzijas fonda ietvara dokumentu”; 2. MK 2006. gada 4. aprīļa noteikumi Nr. 270 “Kārtība, kādā Kohēzijas fonda projektu vadībā iesaistītās institūcijas sagatavo un virza izskatīšanai priekšlikumus par grozījumiem finanšu memorandā vai Eiropas Komisijas lēmumā”; 3. MK 2006. gada 4. aprīļa instrukcija Nr. 5 “Kohēzijas fonda vadības un kontroles sistēmas uzraudzības instrukcija”; 4. MK 2006. gada 27. jūnija noteikumi Nr. 537 “Kārtība, kādā Kohēzijas fonda vadošā iestāde izvērtē Kohēzijas fonda projekta iesniegumu”; 5. MK 2006. gada 4. jūlija noteikumi Nr. 554 “Kārtība, kādā Kohēzijas fonda projektu vadībā iesaistītās institūcijas sniedz ziņas par konstatētajiem pārkāpumiem un neatbilstību projektu īstenošanā”; 6. MK 2006. gada 4. jūlija noteikumi Nr. 555 “Kārtība, kādā Kohēzijas fonda projektu vadībā iesaistītās institūcijas veic projektu izdevumu izlases veida pārbaudes”; 7. MK 2006. gada 29. augusta noteikumi Nr. 704 “Kārtība, kādā uzskaita un atmaksā Kohēzijas fonda projektu ietvaros neatbilstoši veiktos izdevumus”; 8. MK 2006. gada 3. oktobra noteikumi Nr. 809 “Kārtība, kādā plāno un veic Kohēzijas fonda projekta noslēguma izdevumu deklarācijas neatkarīgu pārbaudi un sagatavo atzinumu”; 9. MK 2006. gada 10. oktobra noteikumi Nr. 845 “Kārtība, kādā starpniekinstitūcija pārbauda ieviešanas iestādes iesniegtos Kohēzijas fonda projekta maksājuma dokumentus un iesniedz tos maksājumu iestādē”; 10. MK 2010. gada 1. jūnija noteikumi Nr. 487 “Kārtība, kādā veicamas pārbaudes no Kohēzijas fonda līdzekļiem finansēto projektu īstenošanas vietās”. |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties Likumprojekta izstrādē, sniedzot atzinumu par pēc tā izsludināšanas Valsts sekretāru sanāksmē. Likumprojekts pirms izsludināšanas Valsts sekretāru sanāksmē 2018.gada 13.augustā ir publicēti tīmekļa vietnē. |
| 2. | Sabiedrības līdzdalība projekta izstrādē | Likumprojekta izstrādes laikā nav saņemti sabiedrības pārstāvju ieteikumi vai iebildumi. |
| 3. | Sabiedrības līdzdalības rezultāti | Likumprojekta izstrādes laikā nav saņemti sabiedrības pārstāvju ieteikumi vai iebildumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar |

Finanšu ministre D.Reizniece-Ozola

Petrova, 67083941

Inita.Petrova@fm.gov.lv

1. <http://www.esfondi.lv/upload/02-kohezijas_fonds/Vadlinijas/KF_un_bij.ISPA_projektu_(2000___2006)_slegsanas_pamatnostadnes_2008-08.pdf> [↑](#footnote-ref-1)
2. Finanšu ministrijas informatīvais ziņojums par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim [↑](#footnote-ref-2)